Document ID: /roh_data/filtered/fineweb-2-filterrobots_roh.jsonl.gz/13798

Questas novaziuns eran gia stadas en discussiun avant 6 onns. Lura aveva la lescha però fatg naufragi pervi da la PPS, la PS ed ils Verds. La PPS ha entant midà maini e declera quai cun la situaziun da smanatscha ch'è sa midada. Il servetsch secret dovria dapli cumpetenzas e meds moderns per impedir attatgas terroristicas. Senza segirtad na dettia nagina libertad.
Attatga da spiun senza suspect
Ils adversaris, oravant tut ils Verds, averteschan d'attatgas da spiun e la surveglianza totala. Persunas suspectadas pon gia oz vegnir survegliadas, uschia lur argument. Survegliar insatgi senza in suspect sin in delict penal na giaja betg. Ils dretgs fundamentals na dastgian betg vegnir restrenschids en favur d'ina segirtad supponida.
L'ultim pled en chapitel dastgass avair il pievel svizzer cunquai ch'ils adversaris smanatschan cun il referendum.
RR novitads 14:00